Source: https://www.fiso.sk/n/dph-prenos-danovej-povinnosti-pri-dodani-stavebnych-prac
Timestamp: 2019-06-18 16:45:55+00:00

Document:
Počet zobrazení: 30621
Zákonom č. 268/2015 Z. z., ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (ďalej len zákon o DPH) bol zavedený s účinnosťou od 1.1.2016 tzv. tuzemský prenos daňovej povinnosti pri dodaní stavebných prác platiteľom dane inému platiteľovi dane podľa § 69 ods. 12 písm. j). Prenos daňovej povinnosti je zavedený na základe článku 199 ods. 1 písm. a) smernice Rady 2006/112/ES o spoločnom systéme dane z pridanej hodnoty v platnom znení, ktorý umožňuje členským štátom stanoviť, že osobou povinnou platiť daň je pri poskytnutí stavebných prác príjemca plnenia.
Podmienky pre uplatnenie prenosu daňovej povinnosti
Novelou zákona o DPH bol s účinnosťou od 1.1.2016 doplnený § 69 ods. 12 písmenom j), v zmysle ktorého je platiteľ, ktorý je príjemcom plnenia od iného platiteľa, povinný platiť daň vzťahujúcu sa na
dodanie stavebných prác, ktoré patria do sekcie F štatistickej klasifikácie produktov podľa činností (ďalej klasifikácia CPA)3
dodanie stavby alebo jej časti na základe zmluvy o dielo alebo inej obdobnej zmluvy, ktoré patria do sekcie F klasifikácie CPA
dodanie tovaru s inštaláciou alebo montážou, ak inštalácia alebo montáž je stavebnou prácou, ktorá patrí do sekcie F klasifikácie CPA.
Tuzemský prenos daňovej povinnosti z poskytovateľa zdaniteľného plnenia na príjemcu sa pri dodaní stavebných prác uplatní v zmysle § 69 ods. 12 písm. j) zákona o DPH v prípade, ak sú splnené súčasne nasledovné podmienky:
dodávateľ a odberateľ sú platitelia dane v tuzemsku, t.j. sú registrovaní pre daň podľa § 4, 4b, 5 a 6 zákona o DPH.
Dodanie stavby alebo jej časti na základe zmluvy o dielo alebo inej obdobnej zmluvy sa pre účely uplatňovania dane z pridanej hodnoty považuje za dodanie tovaru podľa § 8 ods. 1 písm. b) zákona o DPH. Prenos daňovej povinnosti upravený v § 69 ods. 12 písm. j) zákona o DPH sa nevzťahuje na dodanie stavby alebo jej časti na základe kúpnej zmluvy alebo inej obdobnej zmluvy, v zmysle ktorej predávajúci prevádza svoje vlastnícke právo k existujúcej stavbe alebo jej časti na kupujúceho.
Tuzemský prenos daňovej povinnosti na príjemcu plnenia sa podľa § 69 ods. 12 písm. j) zákona o DPH neuplatní, ak stavebné práce s miestom dodania v tuzemsku dodá platiteľovi zdaniteľná osoba, ktorá nie je platiteľom.
Ak tuzemský platiteľ dane dodá stavebné práce s miestom dodania v tuzemsku osobe, ktorá nie je platiteľom dane, uplatní bežný režim zdanenia podľa § 69 ods. 1 zákona o DPH, t.j. dodávateľ stavebných prác, platiteľ dane, je osobou povinnou priznať a odviesť daň z pridanej hodnoty do ŠR.
Tuzemský prenos daňovej povinnosti sa pri stavebných prácach uplatní aj v prípade, ak stavebné práce poskytne platiteľ dane inému platiteľovi dane, ktorý vykonáva okrem činností, ktoré sú predmetom dane aj činnosti, ktoré nie sú predmetom dane, a to aj vtedy, keď platiteľ dane prijal stavebné práce v súvislosti s činnosťami, ktoré nie sú predmetom dane. Toto ustanovenie sa týka aj osôb, ktoré sú uvedené v § 3 ods. 4 zákona o DPH, t.j. štátne orgány a ich rozpočtové organizácie, štátne fondy, orgány územnej samosprávy (obce, mestá a vyššie územné celky) a ich rozpočtové organizácie a iné právnické osoby, ktoré sú orgánmi verejnej moci, ak sú platiteľmi dane a to aj v prípade, ak stavebné práce neprijali v súvislosti s ekonomickou činnosťou, pre ktoré sú registrované ako platitelia dane.
Vznik daňovej povinnosti a prijatie platby pred dodaním stavebných prác
Daňová povinnosť vzniká vo všeobecnosti dňom dodania tovaru a pri poskytnutí služby dňom dodania služby. Pri dodaní stavby na základe zmluvy o dielo alebo inej obdobnej zmluvy je dňom dodania deň odovzdania stavby.
Od 1.1.2016 sa prenos daňovej povinnosti na príjemcu uplatní aj v prípade, ak daňová povinnosť vznikne z dôvodu prijatia platby pred dodaním stavebných prác. Podľa § 19 ods. 4 zákona o DPH, ak je platba prijatá pred dodaním tovaru alebo služby, vzniká daňová povinnosť z prijatej platby dňom prijatia platby.
Povinnosti platiteľov dane v režime tuzemského prenosu daňovej povinnosti
Platiteľ dane, ktorý poskytol stavebné práce s miestom dodania v tuzemsku pre iného platiteľa dane, dodanie stavebných prác do daňového priznania a do kontrolného výkazu neuvádza. Dodanie stavebných prác platiteľ dane uvedie do záznamov o dodaných tovaroch a službách za príslušné zdaňovacie obdobie. Prijaté platby pred dodaním stavebných prác platiteľ uvedie do záznamov o prijatých platbách.
Ak dodávateľ stavebných prác uvedie na faktúre za dodanie stavebných prác pre iného platiteľa dane daň, je povinný túto daň odviesť do štátneho rozpočtu podľa § 69 ods. 5 zákona o DPH.6 Uplatnenie dane na dodanie stavebných prác dodávateľom nezakladá odberateľovi právo na odpočítanie dane uvedenej na faktúre a nemá vplyv na povinnosť odberateľa priznať a odviesť daň z prijatých stavebných prác, t.j. platiteľ dane, ktorý prijal stavebné práce od iného platiteľa dane, je povinný uplatniť k cene stavebných prác bez dane daň z pridanej hodnoty a túto daň priznať a odviesť prostredníctvom daňového priznania do ŠR.
Odpočítanie dane z dodaných stavebných prác pri prenose daňovej povinnosti
Platiteľ dane, ktorému boli poskytnuté stavebné práce v režime tuzemského prenosu daňovej povinnosti, má právo odpočítať ním uplatnenú daň z prijatých stavebných prác v súlade s podmienkami uvedenými v § 49 až 51 zákona o DPH. Odpočítanie dane platiteľ dane vykoná najskôr v zdaňovacom období, v ktorom právo na odpočítanie dane vzniklo, t.j. najskôr v zdaňovacom období, v ktorom vznikla daňová povinnosť, a najneskôr v poslednom zdaňovacom období kalendárneho roka, v ktorom právo na odpočítane dane vzniklo. Podľa § 51 ods. 1 písm. b) zákona o DPH môže platiteľ dane uplatniť právo na odpočítanie dane, ak daň z prijatých stavebných prác uviedol do záznamov podľa § 70 zákona o DPH. Platiteľ dane má právo uplatniť odpočítane dane za predpokladu, že stavebné práce použije na dodávky tovarov a služieb ako platiteľ. Samozdanenie prijatých stavebných prác platiteľom dane nezakladá automaticky nárok na odpočítanie dane. Ak platiteľ dane prijaté stavebné práce nepoužije na účely svojho podnikania, resp. na dodávky tovarov a služieb ako platiteľ, nemá nárok na odpočítanie dane.
c) pri zvýšení ceny tovaru alebo služby
Ak vznikla daňová povinnosť z dodania stavebných prác po 1.1.2016 (vrátane), t.j. na dodanie stavebných prác sa uplatnil režim tuzemského prenosu daňovej povinnosti, aj na opravu základu dane sa použije tento režim.
Nariadením Európskeho parlamentu a Rady (ES) č. 451/2008 (ďalej len nariadenie) bola zavedená nová štatistická klasifikácia produktov podľa činností (CPA), ktorá je stanovená v prílohe a začala sa uplatňovať 1. januára 2008. Nariadením komisie (EÚ) č. 1209/2014 z 29. októbra 2014, bol nahradený v plnom rozsahu text prílohy k nariadeniu (ES) č. 451/2008, ktorý sa uplatňuje od 1.januára 2015. Uvedené nariadenia sú zverejnené na portáli EUR-lex http://eur-lex.europa.eu/oj/direct-access.html?locale=sk alebo aj na internetovej stránke Štatistického úradu Slovenskej republiky.
Tuzemský prenos daňovej povinnosti v sektore stavebníctva sa uplatňuje na dodanie stavebných prác vrátane dodania stavby alebo jej časti na základe zmluvy o dielo alebo inej obdobnej zmluvy, ktoré patria do sekcie F klasifikácie CPA a dodanie tovaru s inštaláciou alebo montážou, ak inštalácia alebo montáž patrí do sekcie F klasifikácie CPA. Sekcia F – Stavby a stavebné práce zahŕňa nasledovné divízie:
Stavebné práce výhradne zaradené do divízií 41 až 43 klasifikácie CPA
Prenájom lešenia zahŕňajúci jeho postavenie a demontáž
Prenájom debnenia, pažiacich boxov, ak je poskytnutý vrátane montáže
Kladenie optických káblov
Uvedenie kotla do prevádzky alebo vyradenie z prevádzky v rámci inštalácie kúrenia
Dodanie a montáž okenných žalúzií
Dodanie hasiaceho prístroja s montážou
Inštalácia/oprava vodovodnej batérie v budove
Oprava automatických dverí obchodných domov, výrobných hál, skladov a pod.
Výstavba exteriérov pri filmovaní
Inštalácia/opravy plynových žiaričov pre vykurovanie priemyselných objektov
Inštalácia integrovaných regálov v sklade
Inštalácia mobilnej bunky
Plnenia, ktoré môžu byť podľa charakteru stavebnej práce zatriedené do niektorej z divízií 41 až 43 klasifikácie CPA alebo nejde o stavebné práce
Priemyselné klimatizácie, priemyselné kotly, atď.
Prenájom plošiny s obsluhou pre činnosti uvedené v sekcii F CPA
Výmena snímača (senzora) bezpečnostného systému stavby
Oprava FTV panelu
Montáž pojazdných koľajníc na záclony
Plnenia, ktoré nie sú stavebnou prácou zaradenou v sekcii F klasifikácie CPA
Na dodanie tovarov a služieb, ktoré nepatria do sekcie F klasifikácie CPA, sa tuzemský prenos daňovej povinnosti podľa § 69 ods. 12 písm. j) nevzťahuje.
Inštalácia elektromotorov, generátorov a transformátorov v elektrárňach
Údržba a oprava priemyselných kotlov
Inštalácia, oprava a údržba priemyselnej vzduchotechniky a chladiacich zariadení
Servis a údržba dverových zatváračov v rámci stavebného objektu
Oprava zámku na dverách
Oprava domácich plynových spotrebičov a elektrospotrebičov
Inštalácia potrubnej pošty v bankách, nákupných centrách
Inštalácia náhradných zdrojov elektrickej energie (dieselagregátov)
Lepenie reklám na steny
Montáž samostatne stojaceho nábytku
Prenájom lešení bez montáže a demontáže
Prefabrikované stavebné prvky z betónu
Výroba hotovej betónovej zmesi na priame použitie
Výmena žiarovky na nehnuteľnosti
Prenos daňovej povinnosti uplatní na plnenie ako celok v prípade, ak z dohodnutých zmluvných podmienok vyplýva, že ide o jedno zložené plnenie a hlavnou službou, ktorá určuje charakter poskytnutého plnenia, je služba stavebných prác zaradená do sekcie F klasifikácie CPA. Naopak, ak predmetom zmluvného vzťahu je jedno zložené plnenie, kde hlavné plnenie nepatrí do sekcie F klasifikácie CPA, na plnenie ako celok sa uplatní bežný režim zdanenia, aj v prípade, ak v rámci tohto plnenia sú poskytnuté ako vedľajšie služby vo vzťahu k hlavnému plneniu stavebné práce, ktoré patria do sekcie F klasifikácie CPA. V prípade viacerých rôznych plnení, ktoré netvoria jedno nerozlučné hospodárske plnenie, sa uplatní prenos daňovej povinnosti len pri službách stavebných prác, ktoré patria do sekcie F klasifikácie produkcie a na ostatné samostatné služby sa uplatní bežný režim zdanenia.
STAVBY A STAVEBNÉ PRÁCE
Budovy a výstavba budov
41.00.11
41.00.12
41.00.13
41.00.14
Ubytovanie pre komunity
41.00.21
41.00.22
Poľnohospodárske budovy, nebytové
41.00.23
41.00.24
Budovy veľkoobchodu a maloobchodu
41.00.25
Budovy pre dopravu a komunikácie
41.00.26
41.00.27
41.00.28
Budovy určené na verejnú zábavu, vzdelávanie, nemocničnú a inštitucionálnu starostlivosť alebo náboženské účely
41.00.29
Práce na stavbe bytových budov (nové diela, rozširovanie pôvodných stavieb, práce na úpravách a renováciách)
41.00.31
Práce na stavbe jednobytových budov
41.00.32
Práce na stavbe dvojbytových budov
41.00.33
Práce na stavbe troj a viacbytových budov
41.00.34
Práce na stavbe ubytovania pre komunity
Práce na stavbe nebytových budov (nové diela, rozširovanie pôvodných stavieb, práce na úpravách a renováciách)
41.00.41
Práce na stavbe priemyselných budov
41.00.42
Práce na stavbe nebytových poľnohospodárskych budov
41.00.43
Práce na stavbe budov pre administratívu
41.00.44
Práce na stavbe budov veľkoobchodu a maloobchodu
41.00.45
Práce na stavbe budov pre dopravu a komunikácie
41.00.46
Práce na stavbe nádrží, síl a skladov
41.00.47
Práce na stavbe hotelov a podobných budov
41.00.48
Práce na stavbe budov určených na verejnú zábavu, vzdelávanie, nemocničnú a inštitucionálnu starostlivosť alebo náboženské účely
41.00.49
Práce na stavbe ostatných nebytových budov
Stavby a práce na stavbe inžinierskych stavieb
Cesty a železnice; práce na stavbe ciest a železníc
Cesty a diaľnice; práce na stavbe ciest a diaľnic
Diaľnice, cesty, ulice a ostatné komunikácie pre vozidlá a chodcov a letiskové dráhy
Práce na stavbe diaľnic, ciest, ulíc a ostatných komunikácií pre vozidlá a chodcov a letiskových dráh
Železnice a podzemné železnice; práce na stavbe železníc a podzemných železníc
Železnice a podzemné železnice
Práce na stavbe železníc a podzemných železníc
Mosty a tunely; práce na stavbe mostov a tunelov
Práce na stavbe mostov a tunelov
Výstavba a práce na stavbe inžinierskych sietí
Výstavba a práce na stavbe inžinierskych sietí pre kvapaliny
Inžinierske siete pre kvapaliny
Diaľkové potrubné vedenia pre kvapaliny
Miestne potrubné vedenia pre kvapaliny
Zavlažovacie systémy (kanály); vodovodné potrubia; čističky odpadových vôd, zariadenia na likvidáciu odpadových vôd a čerpacie stanice
Práce na stavbe inžinierskych sietí pre kvapaliny
Práce na stavbe diaľkových potrubných vedení
Práce na stavbe miestnych potrubných vedení vrátane doplnkových prác
Práce na stavbe zavlažovacích systémov (kanálov), vodovodných potrubí, čističiek odpadových vôd, zariadení na likvidáciu odpadových vôd a čerpacích staníc
Vŕtanie vodných studní a inštalovanie septikov
Výstavba a práce na stavbe elektrických a telekomunikačných sietí
Diaľkové elektrické vedenia a komunikačné linky
Miestne elektrické vedenia a komunikačné linky
Práce na stavbe elektrických a telekomunikačných sietí
Práce na stavbe diaľkových elektrických vedení a komunikačných liniek
Práce na stavbe miestnych elektrických vedení a komunikačných liniek
Práce na stavbe elektrární
Ostatné projekty inžinierskych stavieb a práce na stavbe ostatných projektov inžinierskych stavieb
Vodné diela a práce na stavbe vodných diel
Pobrežné a prístavné stavby, priehrady, hrádze, plavebné komory a podobné hydromechanické konštrukcie
Práce na stavbe pobrežných a prístavných stavieb, priehrad, hrádzí, plavebných komôr a podobných hydromechanických konštrukcií
Ostatné projekty inžinierskych stavieb i. n. a práce na stavbe ostatných inžinierskych stavieb i. n.
Stavba objektov na ťažbu a výrobu
Ostatné inžinierske stavby i. n.
Práce na stavbe ostatných inžinierskych stavieb
Práce na stavbe objektov na ťažbu a výrobu
Práce na stavbe štadiónov a športových ihrísk
Práce na stavbe ostatných inžinierskych stavieb i. n.
Demolačné práce a príprava staveniska
Príprava pôdy a pozemku; asanačné práce
Elektrické, inštalačné a iné stavebnomontážne práce
Inštalatérske práce, inštalácie výhrevných a klimatizačných zariadení
Inštalácie rozvodov vody a kanalizácie, výhrevných, ventilačných a klimatizačných zariadení
Inštalácie rozvodov vody a kanalizácie
Inštalácie výhrevných, ventilačných a klimatizačných zariadení
Inštalácie rozvodov plynu
Ostatné stavebno-inštalačné práce
Montáž oplotenia a zábradlí
Ostatné inštalačné práce i. n.
Kompletizačné a dokončovacie práce
Omietacie práce
Stolárske inštalačné práce
Obkladanie stien a pokládka dlažieb
Kladenie ostatných dlážkových krytín, pokrývanie a tapetovanie stien
Práce s terazzovými dlaždicami, mramorom, žulou a bridlicou
Kladenie ostatných dlážkových krytín, obkladanie a tapetovanie stien i. n.
Montáž ozdobných prvkov
Ostatné stavebné kompletizačné a dokončovacie práce i. n.
Práce na strešných konštrukciách
Ostatné pokrývačské práce
Izolačné práce proti vode
Pilotážne práce; základové práce
Práce na montáži oceľových konštrukcií
Murovanie a murárske práce
Práce na montáži a stavbe prefabrikovaných konštrukcií
Špecializované stavebné práce i. n.

References: § 69
 § 69
 § 69
 § 4
 § 8
 § 69
 § 69
 § 69
 § 3
 § 19
 § 69
 § 49
 § 51
 § 70
 § 69